wickkiey/tamil-wikipedia-chunked huggingface dataset:
# சுதேவ் நாயர்

## திரைப்படவியல்

### தொலைக்காட்சி

| ஆண்டு | பெயர் | பாத்திரம் | அலைவரிசை | மொழி |  |
| --- | --- | --- | --- | --- | --- |
| 2023 | *தி ஜெங்காபுரு குரூஸ்* | துருவ் கனன் | சோனிலிவ் | இந்தி | } |
# மெத்தில் 4-அயோடோபென்சோயேட்டு

**மெத்தில் 4-அயோடோபென்சோயேட்டு** (*Methyl 4-iodobenzoate*) என்பது C<sub>8</sub>H<sub>7</sub>IO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெத்தில் பாரா-அயோடோபென்சோயேட்டு என்ற பெயராலும் இந்த கரிமச் சேர்மம் அடையாளப்படுத்தப்படுகிறது. IC<sub>6</sub>H<sub>4</sub>COOCH<sub>3</sub> என்ற கட்டமைப்பு வாய்ப்பாட்டாலும் மெத்தில் 4-அயோடோபென்சோயேட்டை அடையாளப்படுத்தலாம். 4-அயோடோபென்சாயிக் அமிலத்தின் மெத்தில் எசுத்தர் ஆகவும், அல்லது மெத்தில் பென்சோயேட்டின் அயோடினேற்றப்பட்ட வழிப்பெறுதியாகவும் பார்க்கப்படுகிறது.
# மெத்தில் 4-அயோடோபென்சோயேட்டு

## தயாரிப்பு

மெத்தில் 4-அயோடோபென்சோயேட்டை, மெத்தனாலுடன் 4-அயோடோபென்சாயிக் அமிலத்தைச் சேர்த்து பிசர் எசுத்தராக்கல் வினைக்கு உட்படுத்தி தயாரிக்கலாம்.
# மெத்தில் 4-அயோடோபென்சோயேட்டு

## வினைகள்

மெத்தில் 4-அயோடோபென்சோயேட்டின் அரைல்-அயோடைடு செயல்பாட்டு இணைப்பு வினைகளுக்கு உட்படுகிறது. அதாவது மும்மெத்தில்சிலில் அசிட்டிலீனுடன் சமச்சீர் சோனோகாசிரா இணைப்பு வினையில் ஈடுபட்டு இருமெத்தில் 4,4'-(எத்தைன்-1,2-டையில்)டைபென்சோயேட்டை உருவாக்குகிறது.மும்மெத்தில்சிலில் அசிட்டிலீன் தளத்தில் அசிட்டிலீனாக இழக்கப்படுகிறது.
# க. அரங்கசாமி

**க. அரங்கசாமி** (*K. Rangasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நீலகிரி மாவட்டம் உட்லாண்டு தோட்டப் பகுதியினைச் சேர்ந்தவர். திருச்சிராப்பள்ளி உருமு தனலட்சுமி உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் குன்னூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வெ. பாலகுரு

**வெ. பாலகுரு** (*V. Balaguru*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் சோழவந்தான் பகுதியினைச் சேர்ந்தவர். சோழவந்தன் கழக உயர்நிலைப் பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சோழவந்தான் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ப. சந்திரன்

**ப. சந்திரன்** (*P. Chandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் மேலனூர் கிராமத்தினைச் சேர்ந்தவர். வேலூர் ஊரிசு கல்லூரியில் இளநிலை அறிவியல் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரணமல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கல்வி விளையாட்டு

**கல்வி விளையாட்டுகள்** (Educational games) என்பது கல்வியினை முதன்மை நோக்கமாகவோ அல்லது இரண்டாம்நிலை நோக்கமாகக் கொண்டு வடிவமைக்கப்பட்ட விளையாட்டுகளாகும். இவ்வகையில் உருவாக்கப்படும் அனைத்து வகையான விளையாட்டுகளும் ஒரு கல்விச் சூழலில் பயன்படுத்தப்படலாம். இருப்பினும் கல்வி விளையாட்டுகள் என்பது சில பாடங்களைப் பற்றி மாணவர்கள் அறிந்துகொள்ளவும், கற்றலை விரிவுபடுத்தவும், கல்வி சார் வளர்ச்சியை வலுப்படுத்தவும், ஒரு வரலாற்று நிகழ்வு அல்லது கலாச்சாரத்தைப் புரிந்துகொள்ள உதவும் வகையில் வடிவமைக்கப்பட்ட விளையாட்டுகளாகும். விளையாட்டு வகைகளில் பலகை, அட்டை மற்றும் நிகழ்பட ஆட்டம் ஆகியன அடங்கும்.  
விளையாட்டுக் கற்றலில் உள்ள நன்மைகளை கல்வியாளர்கள், அரசாங்கங்கள் மற்றும் பெற்றோர்கள் உணர்ந்து இவ்வகைக் கற்றல் கருவிகள் கல்வியின் முக்கிய நிலையாக இருப்பதாகக் கருதுகின்றனர்.  
இவ்வகை விளையாட்டுகள் குறிக்கோள்கள், விதிகள், தழுவல், சிக்கலைத் தீர்ப்பது, தொடர்பு ஆகியவற்றைக் கற்பிக்க ஊடாடும் வகையில் அமைக்கப்படுகிறது. இவை அனைத்தும் ஒரு கதையாக குறிப்பிடப்படுகின்றன. கற்றலின் அடிப்படைகளான நிறைவு, உணர்ச்சிபூர்வமான ஈடுபாடு, கட்டமைப்பு, உந்துதல், அகந்தை நிறைவு, அதிரனலின், படைப்பாற்றல், சமூக தொடர்பு ஆகிய திறன்களை விளையாட்டுக் கற்றலின்போது அடைகிறார்கள்.
# கல்வி விளையாட்டு

## நிகழ்பட விளையாட்டுக்கள்

தொழில்நுட்ப சாதனங்களின் அதிகரிப்பு, கிடைக்கும் வசதி ஆகியவற்றின் மூலம், மக்கள் எந்த வகையான விளையாட்டுகளை விளையாடுகிறார்கள் என்பதில் மாற்றம் ஏற்பட்டுள்ளது. பலகை விளையாட்டுகள் போன்ற பாரம்பரிய விளையாட்டுக்களை விட நிகழ்பட விளையாட்டுக்கள் பரவலாக அதிகமாகப் பயன்படுத்தப்படுகின்றன.  
"கல்வி சார்ந்த நிகழ்பட விளையாட்டுகள்" என்பது ஆக்கபூர்வமான சிந்தனை மற்றும் சிக்கலைத் தீர்ப்பதை ஊக்குவிக்கும் விளையாட்டுகள் ஆகும்.
# தௌன்சா மாவட்டம்

## மாவட்ட எல்லைகள்

தௌன்சா மாவட்டத்தின் வடமேற்கில் கைபர் பக்துன்வா மாகாணம், வடகிழக்கில் லைய்யா மாவட்டம், கிழக்கில் கோட் அட்டு மாவட்டம் மற்றும் தெற்கிலும், மேற்கிலும் தேரா காசி கான் மாவட்டம் எல்லைகளாக உள்ளது.
# தௌன்சா மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 1,61,806 குடியிருப்புகள் கொண்ட இம்மாவட்ட மக்கள் தொகை 1,045,460 ஆகும். பாலின விகிதம் 100 பெண்களுக்கு 104.69ஆண்கள் வீதம் உள்ளனர். சராசரி எழுத்தறிவு 53.05% ஆகும். 10 வயதிற்குட்பட்ட குழந்தைகள் 353,488 (33.83%) ஆக உள்ளனர். நகர்புறங்களில் 158,122 (15.12%) மக்கள் வாழ்கின்றனர்.
# தௌன்சா மாவட்டம்

## மக்கள் தொகை பரம்பல்

### சமயம்

**தௌன்சா மாவட்டத்தில் சமயங்கள்**  
| மக்கள் தொகை | மக்கள் தொகை | மக்கள் தொகை |  |  |  |  |
| --- | --- | --- | --- | --- | --- | --- |
| இசுலாம் | 133,302 | 91.70% | 890,172 | 99.97% | 1,042,464 | 99.76% |
| இந்து சமயம் | 12,019 | 8.27% | 50 | 0.01% | 28 | ~0% |
| கிறித்துவம் | 6 | ~0% | 20 | ~0% | 2,189 | 0.21% |
| அகமதியா | 175 | 0.02% | 216 | 0.02% |  |  |
| பிற சமயத்தவர் | 36 | 0.03% | 20 | ~0% | 40 | 0.01% |
| } |  |  |  |  |  |  |
# தௌன்சா மாவட்டம்

## மாவட்ட நிர்வாகம்

துணை ஆணையாளர் நிர்வாகத்தின் கீழ் உள்ள தௌன்சா மாவட்டத்தில் 3 வருவாய் வட்டங்களும், 13 ஒன்றியக் குழுக்களும் உள்ளது.  
| கோ இ சுலைமான் வட்டம் | 5,339 | 248,683 | 46.58 | 36.04% |  |  |
| --- | --- | --- | --- | --- | --- | --- |
| தௌன்சா வட்டம் | 2,769 | 796,777 | 287.75 | 57.96% | ... |  |
| வெகோவ வட்டம் | ... | ... | ... | ... | ... | } |
# நூலாசிரியர் கால ஒப்புமை (பத்தாம் நூற்றாண்டு)

பத்தாம் நூற்றாண்டில் வாழ்ந்த புலவர்கள், அவர்கள் இயற்றிய நூல்கள் பற்றி வேறோர் அட்டவணையில் காணலாம். அவர்களின் கால ஒப்புமை அவர்களின் சமயக் குறிப்புடன் இங்கு அட்டவணையாகத் தரப்படுகிறது.
# நூலாசிரியர் கால ஒப்புமை (பத்தாம் நூற்றாண்டு)

### கால ஒப்புமை அட்டவணை

| காலம் | இலக்கியம், இலக்கணம், உரை - ஆசிரியர் | சைவம் | வைணவம் | சைனம் & பிற |  |
| --- | --- | --- | --- | --- | --- |
| 900 | பிங்கலர் | நக்கீரதேவர், கபிலதேவர், பரணதேவர், பட்டினத்தார் | உய்யக்கொண்டார், மணக்கால்நம்பி, குருகை காவலப்பன், திருக்கண்ணமங்கையாண்டான் | குண்டலகேசி |  |
| 925 | தோலாமொழித்தேவர், நீலகண்டனார் | கல்லாடதேவர், திருமாளிகைத்தேவர் | ஈசுவரமுனி | அமிர்தபதி நாரத சரிதை |  |
| 950 | ஆத்திரையன் பேராசிரியன், பெரும்பொருள் விளக்கம் உடையார், மணக்குடவர் | கண்டராதித்தர், சேந்தனார், வேணாட்டடிகள், திருவாலியமுதனார் | வங்கிபுரத்தாய்ச்சி | வேம்பத்தூர் நாராயணன், நீலகேசி |  |
| 975 | பன்னிரு பாட்டியல் உடையார் | - | ஆளவந்தார் | பிங்கல சரிதை, வாமன சரிதை, உபேந்திராசாரியார், திரையகாணம், தேசிகமாலை |  |
| 1000 | - | - | - | பிடவூர் வேளார் தந்தை | } |
# கோட் அட்டு மாவட்டம்

**கோட் அட்டு மாவட்டம்** (*Kot Addu District*), பாக்கித்தான் நாட்டில் உள்ள பஞ்சாப் மாகாணத்தின் 41 மாவட்டங்களில் ஒன்றாகும். பஞ்சாப் மாகாணத்தில் தென்மேற்கில் அமைந்த கோட் அட்டு மாவட்டத்தின் நிர்வாகத் தலைமையிடம் கோட் அட்டு நகரம் ஆகும்.
கோட் அட்டு நகரமானது பஞ்சாப் மாகாணத் தலைநகரான லாகூருக்கு தென்மேற்கில் 394 கிலோமீட்டர் தொலைவிலும், நாட்டின் தலைநகரான இசுலாமாபாத்து]க்கு தென்மேற்கே 594 கிலோமீட்டர் தொலைவிலும் உள்ளது.
# கோட் அட்டு மாவட்டம்

## மாவட்ட எல்லைகள்

கோட்ட அட்டு மாவட்டத்தின் வடக்கில் லைய்யா மாவட்டம், கிழக்கிலும், தெற்கிலும் தௌன்சா மாவட்டம், தென்மேற்கில் தேரா காசி கான் மாவட்டம் எல்லைகளாக உள்ளது.
# கோட் அட்டு மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 251,512 குடியிருப்புகள் கொண்ட இம்மாவட்ட மக்கள் தொகை 1,486,758.. பாலின விகிதம் 100 பெண்களுக்கு 100.85 ஆண்கள் வீதம் உள்ளனர். சராசரி எழுத்தறிவு ஆகும் 57.44%.10 வயதிற்குட்பட்ட குழந்தைகள் 432,584 (29.12%) ஆக உள்ளனர்.
நகர்புறங்களில் 283,819 (19.09%) மக்கள் வாழ்கின்றனர்.
# கோட் அட்டு மாவட்டம்

## மாவட்டம் நிர்வாகம்

இம்மாவட்டம் 2 வருவாய் வட்டங்களாகப் பிரிக்கப்பட்டுள்ளது.  
| சௌக் சர்வார் சாகீத் வட்டம் | 1,785 | 414,578 | 232.26 | 55.50% |  |  |
| --- | --- | --- | --- | --- | --- | --- |
| கோட் அட்டு வட்டம் | 1,686 | 1,072,180 | 635.93 | 58.19% | 32 | } |
# பெடகுரபாடு சட்டமன்றத் தொகுதி

**பெடகுரபாடு சட்டமன்றத் தொகுதி** *(Pedakurapadu Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது குண்டூர் மாவட்டத்தில் அமைந்துள்ளது. பெடகுரபாடு, நரசராவுபேட்டை மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பெடகுரபாடு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1989 | கண்ணா இலட்சுமி நாராயணா | இந்திய தேசிய காங்கிரசு</br> |  |
| 2009 | கொம்மலபட்டி சிறிதர் | rowspan=2 | தெலுங்கு தேசம் கட்சி |
| 2014 |  |  |  |
| 2019 | நம்புரு சங்கர ராவ் | ஒய். எஸ். ஆர். காங்கிரஸ் கட்சி |  |
# ரீட் அலாங்

முன்பு ***போலோ*** என்று அழைக்கப்பட்ட *ரீட் அலாங்* (Read Along), குழந்தைகளுக்காக கூகுள் உருவாக்கிய ஆண்ட்ராய்டு இயக்க முறைமைக்கான மொழிக் கற்றல் பயன்பாடாகும். இந்த பயன்பாடு மார்ச் 7,2019 இல் பிளே ஸ்டோரில் வெளியிடப்பட்டது. விளக்கப்பட்ட கதைகள் மூலம் குழந்தைகள் படிக்க கற்றுக்கொள்ள உதவும் தியா என்ற கதாபாத்திரம் இதில் இடம்பெற்றுள்ளது. ஆங்கிலம் மற்றும் இந்திய முக்கிய மொழிகளான இந்தி, பெங்காலி, தமிழ், தெலுங்கு, மராத்தி மற்றும் உருது மொழிகளையும், எசுப்பானியம், போர்த்துகீசியம் மற்றும் அரபு மொழி கற்கும் வசதி இதில் உள்ளது.
# ரீட் அலாங்

## தொழில்நுட்பம்

இந்தச் செயலி உரையினைப் பேச்சாக மாற்றும் பேச்சு தொழில்நுட்பத்தைப் பயன்படுத்துகிறது. இந்த வசதியின் மூலம் தியா என்ற கதாபாத்திரம் கதையைப் படிக்கிறது. இது உரைக்கும் பயனரின் வாசிப்புக்கும் இடையிலான பொருத்தங்களை இயந்திர ரீதியாக அடையாளம் காட்டுகிறது. சோட்டா பீம் மற்றும் கதா கிட்ஸ் கதைகள் செப்டம்பர் 2019 இல் சேர்க்கப்பட்டன. ஏப்ரல் 2020 இல், பயன்பாட்டின் புதிய பதிப்பு வெளியிடப்பட்டது. செப்டம்பர் 2020 இல், மொழி விருப்பத்தில் அரபு மொழி சேர்க்கப்பட்டது. இதன் கணினிப் பதிப்பு ஆகஸ்ட் 2022 இல் தொடங்கப்பட்டது.
# புரோமோகுளோரோசாலிசிலனிலைடு

**புரோமோகுளோரோசாலிசிலனிலைடு** (*Bromochlorosalicylanilide*) என்பது C<sub>13</sub>H<sub>9</sub>BrClNO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு மருந்தாகும். இந்த வேதிச் சேர்மம் ஒரு பூஞ்சைக் கொல்லியாகவும் நுண்ணுயிர்க்கொல்லியாகவும் பயன்படுத்தப்படுகிறது.  
புரோமின், குளோரின், சாலிசிலிக் அமிலம் ஆகியவை இம்மருந்தின் அடிப்படை வேதிப்பொருள்களாகும்.  
பொதுவாக பாக்டீரியா மற்றும் பூஞ்சை வளர்ச்சியைத் தடுக்கும் கிருமி நாசினியாக புரோமோகுளோரோசாலிசிலனிலைடு பயன்படுத்தப்படுகிறது. நீண்ட காலம் அல்லது அதிக அளவில் பயன்படுத்தினால் சிலருக்கு தோல் எரிச்சல் அல்லது ஒவ்வாமை ஏற்படும்.
# புனித மரம்

வின் புத்தகயையில் உள்ள போதி மரத்தின் கீழ் தியானத்தில் இருக்கும் புத்தரின் சிற்பம்.]]
**புனித மரம்** (*Sacred tree*) என்பது புனிதமானதாகக் கருதப்படும், அல்லது ஆன்மீக மரியாதை அல்லது பயபக்திக்கு உகந்த மரமாகும் . இத்தகைய மரங்கள் உலக வரலாற்றில் பண்டைய இந்து, கிரேக்கம், செல்டிக், ஜெர்மானிய தொன்மங்கள் உட்பட பல்வேறு பண்பாடுகளில் காணப்படுகின்றன. மேலும் அவை பிந்தைய நாள் புனிதர்களின் இயேசு கிறித்துவின் திருச்சபையின் நம்பிக்கைகளுக்கு மையமாக உள்ளன. ஜப்பான் ( *ஷின்போகு* ), கொரியா ( *டங்சன் நமு* ), இந்தியா (போதி மரம்), பிலிப்பைன்ஸ் போன்ற இடங்களில் சமகால பண்பாட்டிலும் இவை தொடர்ந்து ஆழமான பொருளைக் கொண்டுள்ளன. மர வழிபாடு என்பது சமயங்களின் முக்கியப் பகுதியாகும். இதில் மரங்கள், காடுகள், ஆறுகள், மலைகள் போன்றவற்றுக்கு உயிர் சக்தி ('அனிம்') உள்ளது என்ற நம்பிக்கையான ஆன்மவாதத்தின் அம்சங்கள் அவற்றின் நம்பிக்கையின் முக்கிய கூறுகளில் அடங்கும்.).
நாகானோ மாகாணத்தில் உள்ள 1,800 ஆண்டுகள் பழமையான புனித மரமே சுகிசே நோ ஒசுகி ஆகும்.]]
சமகால நகர்ப்புற பண்பாட்டில் புனித மரங்களின் தொடர்ச்சியான முக்கியத்துவத்திற்கு ஒரு எடுத்துக்காட்டு கயாஷிமா நிலையத்தின் நடுவில் வளர்துள்ள 700 ஆண்டுகள் பழமையான கற்பூர மரம் ஆகும். தொடருந்து நிலையத்தை விரிவுபடுத்த வேண்டியிருந்தபோது உள்ளூர்வாசிகள் மரத்தை அகற்றுவதற்கு எதிர்ப்புத் தெரிவித்தனர், எனவே நிலையம் அதைச் சுற்றிக் கட்டப்பட்டது. புனிதமான ஆலமரம் இந்தியாவின் தேசிய மரமாகும், மேலும் புத்தர் புத்தகயையில் தியானம் செய்ததாகக் கூறப்படும் போதி மரமும் புனிதமாக மதிக்கப்படுகிறது.  
புனித மரங்கள் சில சமயங்களில் புனித தோப்புகளில் காணப்படும். அவற்றில் மற்ற வகை மரங்களும் இருக்கும்.
# புனித மரம்

## சமயங்களில் புனித மரங்களும் தாவரங்களும்

### இந்திய சமயங்கள்

உள்ள புனித போதி மரத்தைச் சுற்றியுள்ள "மரக் கோயிலின்" கி.பி 1 ஆம் நூற்றாண்டைச் சேர்ந்த புடைப்புச் சிற்பம்.]]
இந்து, பௌத்தம், சைனம் போன்ற இந்திய சமயங்களில், மரங்கள், ஆறுகள், விலங்கினங்கள், மலைகள் போன்ற இயற்கைப் பொருட்கள் புனிதமான மற்றும் வழிபாட்டுப் பொருட்களாக உள்ளன. இந்தியாவில் ஏராளமான புனித தோப்புகள் உள்ளன. இந்து நம்பிக்கையில், கற்பக மரம் என்பது ஆசைகளை நிறைவேற்றும் மரமாகும். இராமாயணத்தோடு தொடர்புடைய பஞ்சவடி மரங்கள் மட்டுமல்லாமல் கூடுதலாக, பிற புனித மரங்களாக அக்சயவத் (புனித அத்தி மரம்), வாழை இலை, கடம்பு, பவழமல்லி, சந்தன மரம் போன்ற மர இனங்களும் புனித மரங்களில் அடங்கும். போதி மரம் (ஆலமரம்) சிறப்பாகப் போற்றப்படுகிறது, மேலும் இந்தியாவில் ஏராளமான பெரிய ஆலமரங்கள் உள்ளன. இந்து நூலான மச்ச புராணத்தில், சமசுகிருத மொழி ஸ்லோகம் (பாடல்) உள்ளது அது இந்து சமயத்தில் சூழலியல் பயபக்தியின் முக்கியத்துவத்தை விளக்குகிறது. அது "ஒரு குளம் பத்து கிணறுகளுக்கு சமம், ஒரு நீர்த்தேக்கம் பத்து குளங்களுக்கு சமம், அதே நேரத்தில் ஒரு மகன் பத்து நீர்த்தேக்கங்களுக்கு சமம், ஒரு மரம் பத்து மகன்களுக்கு சமம்." தாவரங்கள் மற்றும் மரங்களின் பல பாகங்கள் வேத சடங்குகளில் பரிந்துரைக்கப்பட்டுள்ளன. வேத இலக்கியங்களில் ஷ்ரௌத சடங்குகளின் பின்னணியில் குறிப்பிடப்பட்டுள்ள மிக முக்கியமான மரங்களில் சில: ஆலமரம், அரசமரம், புரசு, குருகிலை, உதும்பரம், சப்பாத்திக் கள்ளி, வில்வம், வன்னி, இலவு, செங்கருங்காலி, கடுக்காய், குமிழ், சொத்தைக்களா ஆகியவை ஆகும்.
# புனித மரம்

## சமயங்களில் புனித மரங்களும் தாவரங்களும்

### இந்திய சமயங்கள்

#### திரிவேணி தோப்புகள்

**திரிவேணி** என்பது இந்தியாவில் தோன்றிய சமயங்களுக்கு (இந்து, பௌத்தம், சைனம்) ஆல் (ஆல், அரசு, (வேம்பு ஆகிய மூன்று மரத் தோப்புகளும் புனிதமானவை ஆகும்.
# புனித மரம்

## சமயங்களில் புனித மரங்களும் தாவரங்களும்

### இந்திய சமயங்கள்

#### பஞ்சவடி தோப்புகள்

பண்டிகையின் போது பெண்கள் ஆலமரத்தைச் சுற்றி நூல் கட்டி திருமணம் செய்கின்றனர்.]]
**பஞ்சவடி** என்பது இந்து, பௌத்தம் சைனம் போன்ற இந்தியாவில் உருவான சமயங்களில் புனிதமான ஐந்து மரங்களின் தோப்புகளாகும். பஞ்சவடியில் ஐந்து வகையான புனித மரங்கள் உள்ளன, இருப்பினும் ஐந்துக்கும் மேற்பட்ட வகையான மரங்களும் புனிதமாகக் கருதப்படுகின்றன. அவை பஞ்சவடியின் ஒரு பகுதியாக உள்ளன. பஞ்சவடியில் காணப்படும் புனித மரங்களாக ஆல், அரசு,வில்வம், நெல்லி, ( அசோகு, உடும்பரா, வேம்பு, வன்னி ஆகியவை ஆகும்.  
அரியானா வனத்துறை, ஒவ்வொரு கிராமத்திலும் பஞ்சவாடி தோப்புகள் உருவாக்குவதற்கான மாநில அளவிலான திட்டத்தைத் தொடங்கியுள்ளது. அவை கோயில்கள், குளங்கள், பொது இடங்களில் உருவாக்கப்படும். 2021 முதல், இந்த தோப்புகளை உருவாக்குவதற்கு கிராமங்களில் நிலங்கள் அடையாளம் காணப்பட்டன. அவை கிராம மக்களால் பராமரிக்கபடும். ஒவ்வொரு தோப்பிலும், கிழக்கில் அரசமரம், வடக்கில் ஆலமரம், மையத்தில் வில்வம், மேற்கில் நெல்லி தெற்கில் அசோகு ஆகிய மரங்கள் நடப்படும்.
# புனித மரம்

## சமயங்களில் புனித மரங்களும் தாவரங்களும்

### இந்திய சமயங்கள்

#### புனித தாவரங்கள்

புனிதமான பழங்கள் மற்றும் தாவரங்களில் வில்வம், தருப்பைப்புல், துளசி ( துளசி மாடம் மற்றும் துளசி விவாகம் ஆகியவற்றைப் பார்க்கவும்), தாமரை, இருள்நாறி, தென்னை, தாம்பூலம், வாழை இலை போன்றவை புனிதமானவை. இந்தியாவில் துளசியானது சமய மற்றும் பாரம்பரிய மருத்துவ நோக்கங்களுக்காகவும், அதன் ஆவி எண்ணெய்க்காகவும் பயிரிடப்படுகிறது. இது ஒரு மூலிகைத் தேநீராக பரவலாகப் பயன்படுத்தப்படுகிறது. இது பொதுவாக ஆயுர்வேதத்தில் பயன்படுத்தப்படுகிறது. மேலும் இந்து சமயத்தின் வைணவ சமயத்தில் ஒரு முக்கிய இடத்தைப் பிடித்துள்ளது. பக்தர்கள் புனித துளசி செடி அல்லது இலைகளை உள்ளடக்கிய வழிபாட்டைச் செய்கிறனர். புனித மலர்களில் தாமரை, இருள்நாறி, சாமந்தி ஆகியவை அடங்கும்.
# புனித மரம்

## சமயங்களில் புனித மரங்களும் தாவரங்களும்

### இந்திய சமயங்கள்

#### சீக்கியம்

சீக்கிய சமயத்தில் புனிதமாகக் கருதப்படும் பல மரங்கள் உள்ளன. பல புனித மரங்கள் அற்புதமான வரலாற்று நிகழ்வுகளுடன் தொடர்புடையவை. துக் பஞ்சனி பெர் ("துக்கங்களை நீக்கும் மரம்" என்று பொருள்) என்பது அமிர்தசரசில் உள்ள பொற்கோயில் வளாகத்திற்குள் அமைந்துள்ள ஒரு இலந்தை மரமாகும். பீபி ரஜனியின் கணவரான தொழுநோயாளி, இந்த மரத்திற்கு அருகிலுள்ள சிறிய நீர்நிலையில் குளித்த பிறகு குணமடைந்ததாகவும், அந்த மரத்திற்கு குரு ராம் தாஸ் *துக் பஞ்சனி* என்று பெயரிட்டதாகவும் சீக்கியர்கள் நம்புகின்றனர். மோசமான, அறியப்படாத, குணப்படுத்த முடியாத நோய்கள், மலட்டுத்தன்மை போன்றவை குணமாக கடவுளிடம் வேண்டுவது போன்றவற்றிற்கு இந்த மரம் பொதுவாக பிரார்த்தனை தளமாகப் பயன்படுத்தப்படுகிறது. மரத்தின் அருகே ஒரு காலத்தில் சிறிய நீர்நிலை இருந்ததாக நம்பப்படுகிறது. குரு நானக்குடன் தொடர்புடைய மற்றொரு ஜூஜூபா மரம் சுல்தான்பூர் லோதியில் உள்ள குருத்வாரா பெர் சாகிப்பில் உள்ளது. குருநானக் மரத்தின் அருகே மூல மந்திரத்தை சொன்னதாக சீக்கியர்கள் நம்புகிறார்கள்.
# புனித மரம்

## தமிழரிடையே புனித மரங்கள்

தமிழ்நாட்டின் பழமையான கோயில்களில் தலமரம் என்ற புனித மரம் உண்டு. பெரும்பாலான சிற்றூர்களில் ஊரின் மிக முக்கியமான இடத்தில் அரச மரம், வேப்ப மரம் ஆகிய மரங்கள் அருகருகே இருக்கும். அதைச் சுற்றி மேடை அமைத்து இருப்பர். அந்த மேடையில் நாகர் சிலைகள் அமைக்கப்பட்டு வழிபாட்டுக்கு உரிய ஒன்றாக இருக்கும். வேப்ப மரத்தை பெண்ணாகவும், அரசமரத்தை ஆணாகவும் கருதி இரு மரங்களுக்கும் திருமணம் செய்துவைக்கும் வழக்கம் உள்ளது.  
தமிழகத்தில் நெடுங்காலத்திற்கு முன்னிருந்தே மர வழிபாடு இருந்துள்ளது. சங்க காலத்தில் ஊர் மன்றத்தில் உள்ள வேங்கை மரம், கடம்பமரம் போன்றவற்றில் கடவுள் இருந்ததாக கருதி வணங்கியுள்ளனர். சங்ககால மக்கள் ஆலமரம், கடம்பமரம், புன்னைமரம், கள்ளிமரம், வேங்கை மரம், வேப்பமரம் போன்ற பல மரங்களையும் வணங்கினர். சிவபெருமான் ஆலமரத்தில் தங்கி தவம் புரிவதாக மக்கள் கருதினர். எனவே சிவனை ஆலமர் கடவுள், தென்முகக் கடவுள், ஆல்கொழு கடவுள் என்று போற்றப்பட்டார். முக்கண்களை உடைய சிவபெருமான் ஆலமுற்றம் என்னும் இடத்தில் எழுந்தருளியுள்ளார் என்று என்று அகநானூற்றுப் பாடலில் குறிப்பிடப்பட்டுள்ளது.  
கடம்பமரம் முருகனுக்கு உரிய மரமாகும். இதனால் முருகனுக்கு கடம்பன் என்ற பெயரும் உண்டு. கடம்ப மரத்தை வழிபட்டால் முருகனை வழிபடுவதாக கருதப்பட்டது. முருகன் கடம்ப மலை அணிந்தவன் என்று திருமுருகாற்றுப்படை கூறுகிறது. கடம்ப மரமும், ஆல மரமும் ஏறுதழுவதற்கான மரங்களாக சங்க கால மக்கள் கருதினர். ஏறுதழுவுவதில் தமக்கு வெற்றி வேண்டி இளைஞர்கள் கடம்ப மரத்தை வழிபட்டனர்.
# தாடிக்கொண்டா சட்டமன்றத் தொகுதி

**தாடிக்கொண்டா சட்டமன்றத் தொகுதி** *(Tadikonda Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது குண்டூர் மாவட்டத்தில் அமைந்துள்ளது. தாடிக்கொண்டா, குண்டூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# தாடிக்கொண்டா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | இரத்தையா.ஜி.வி | இந்திய தேசிய காங்கிரசு</br> |  |
| 1978 | அம்ருதா ராவ் | இந்திய தேசிய காங்கிரசு (இ) |  |
| 1983 | ஜே.ஆர்.புசுப இராசூ | சுயேச்சை |  |
| 1985 | இரத்னா புசுபராசூ சிவ்விகுண்டலா | தெலுங்கு தேசம் கட்சி |  |
| 1989 | வெங்கையா திருவாய்பதி | இந்திய தேசிய காங்கிரசு</br> |  |
| 1994 | ஜி எம் என் வி பிரசாத் | இந்தியப் பொதுவுடைமைக் கட்சி</br> |  |
| 1999 | ஜே.ஆர்.புசுப இராசூ | தெலுங்கு தேசம் கட்சி |  |
| 2004 | தோக்கா மாணிக்ய வரபிரசாத ராவ் | rowspan=2 | இந்திய தேசிய காங்கிரசு</br> |
| 2009 |  |  |  |
| 2014 | தெனாலி சரவண குமார் | தெலுங்கு தேசம் கட்சி |  |
| 2019 | உண்டவல்லி சிறிதேவி | ஒய். எஸ். ஆர். காங்கிரஸ் கட்சி |  |
| 2024 | தெனாலி சரவண குமார் | தெலுங்கு தேசம் கட்சி | } |
# வேமூரு சட்டமன்றத் தொகுதி

**வேமூரு சட்டமன்றத் தொகுதி** *(Vemuru Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது குண்டூர் மாவட்டத்தில் அமைந்துள்ளது. வேமூரு, பாபட்ல மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# வேமூரு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1989 | அலபதி தர்ம ராவ் | இந்திய தேசிய காங்கிரசு</br> |  |
| 2009 | ஆனந்த பாபு நக்கா | rowspan=2 | தெலுங்கு தேசம் கட்சி |
| 2014 |  |  |  |
| 2019 | மெருகு நாகார்சுனா | ஒய். எஸ். ஆர். காங்கிரஸ் கட்சி |  |
| 2014 | நக்கா ஆனந்த பாபு | தெலுங்கு தேசம் கட்சி |  |
# இரா. எ. சந்திரன் ஜெயபால்

**இரா. எ. சந்திரன் ஜெயபால்** (*R. E. Chandran Jayapal*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் இராமநாதபுரம் மாவட்டத்தினைச் சேர்ந்தவர். இராமநாதபுரம் சுவார்ட்சு உயர்நிலைப் பள்ளியில் பள்ளிக் கல்வியினைப் பயின்றுள்ளார். கல்லூரிக் கல்வியினை சென்ன தாம்பரம், கிறித்துவக் கல்லூரியிலும் சட்டப் படிப்பினை சென்னை சட்டக் கல்லூரியிலும் முடித்துள்ளார். திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தியாகராய நகர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இரா. சந்திரசேகரன்

**இரா. சந்திரசேகரன்** (*R. Chandrasekharan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் கூடலூ பகுதியினைச் சேர்ந்தவர். போடிநாயக்கனூர் விக்டோரியா உயர்நிலைப் பள்ளியில் பத்தாம் வகுப்பு வரைக் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கம்பம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அ. செல்லப்பா

**அ. செல்லப்பா** (*A. Chellappa*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் அன்னப்பன்பேட்டை கிராமத்தினைச் சேர்ந்தவர். தஞ்சாவூர் பிளேக் உயர்நிலைப் பள்ளியில் புதுமுக வகுப்பு வரைக் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவாரூர் மாவட்டம் வலங்கைமான் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சாட்சிகள் பாதுகாப்புத் திட்டம், 2018

**சாட்சிகள் பாதுகாப்புத் திட்டம், 2018**, கொலை, கொள்ளை, வன்முறைகள், பெரும் ஊழல், நிதி மோசடி, போதைப் பொருள் கடத்தல் போன்ற கொடிய வழக்குகளில் சாட்சிகளின் பாதுகாப்பை உறுதி செய்வதற்காக இத்திட்டம் 2018ஆம் ஆண்டில் வடிவமைக்கப்பட்டது.
இத்திட்டத்தை இந்திய உச்ச நீதிமன்றம் உறுதி செய்துள்ளது. இத்திட்டத்தின் கீழ் குற்ற வழக்குகளில் சாட்சிகளின் உயிருக்கு பிரதிவாதிகளால் (குற்றம் சாட்டப்பட்டவர்களால்) ஆபத்து நேரிடும் என சாட்சிகள் கருதும் பட்சத்தில், சாட்சிகளின் கோரிக்கைக்கு இணங்க நீதிமன்றம் சாட்சிகளுக்கு காவல் துறை பாதுகாப்பு வழங்க ஆணையிடும்.
# சாட்சிகள் பாதுகாப்புத் திட்டம், 2018

## உள்ளடக்கம்

- சாட்சி அல்லது சாட்சிகள் என்பது ஒரு நீதித்துறை தீர்ப்பாயத்தில் சாட்சியங்களை வழங்குபவர் அல்லது வாக்குமூலம் அளிப்பவர்.
- குற்றவியல் நீதி அமைப்பு சீராக செயல்பட சாட்சிகள் மிக முக்கியமானவர்கள். மேலும் அவர்கள் சுதந்திரமாகவும் நியாயமாகவும் சாட்சியம் சொல்ல வேண்டும்.
- "சாட்சி" என்ற சொல் 1973 குற்றவியல் நடைமுறைச் சட்டத்தில் அல்லது பாரதிய குடிமக்கள் பாதுகாப்பு விதித்தொகுப்பில் குறிப்பாக வரையறுக்கப்படவில்லை. இருப்பினும் ஒரு வழக்கைத் தீர்ப்பதற்கு குறிப்பிட்ட நபர்களின் சாட்சியம் அவசியமானால் நீதிமன்றங்கள் யாரையும் சாட்சியாக அழைக்கலாம்.
# சாட்சிகள் பாதுகாப்புத் திட்டம், 2018

## சாட்சி பாதுகாப்புத் திட்டம், 2018

அச்சுறுத்தல்களை வகைப்படுத்துதல்: இந்தத் திட்டம் சாட்சிகளை அவர்கள் எதிர்கொள்ளும் அச்சுறுத்தலின் அடிப்படையில் மூன்று வகைகளாக வகைப்படுத்துகிறது:
வகை அ: விசாரணையின் போதும் அதற்குப் பின்னரும் சாட்சி அல்லது அவர்களது குடும்ப உறுப்பினர்களின் உயிருக்கு அச்சுறுத்தல் நீட்டிக்கப்படும்..
வகை ஆ: அச்சுறுத்தல் என்பது சாட்சியங்களின் பாதுகாப்பு, நற்பெயர் அல்லது சொத்துடன் தொடர்புடையது.
வகை இ: மிதமான அச்சுறுத்தல், பெரும்பாலும் துன்புறுத்தல் அல்லது மிரட்டலை உள்ளடக்கியது.
- இரகசியத்தன்மை: சாட்சிகளின் அடையாளங்கள் பாதுகாக்கப்படுவதை இந்தத் திட்டம் உறுதி செய்கிறது. நீதிமன்ற அறையில் நேரடியாக ஆஜர் ஆவதை தடுக்க வீடியோ கான்பரன்சிங் அல்லது பிற வழிகளில் சாட்சியமளிக்க அனுமதிக்கும் நடைமுறைகள் உள்ளது.
- சாட்சி பாதுகாப்பு நிதி: இந்தத் திட்டத்தின் கீழ் நடவடிக்கைகளுக்கு நிதியளிக்க சாட்சி பாதுகாப்பு நிதி நிறுவப்பட்டுள்ளது. சாட்சி பாதுகாப்பு நிதிக்கு மாநில அரசின் வரவு-செலவு திட்டத்தில் ஒதுக்கீடு செய்யப்பட்டுள்ளது. நீதிமன்றங்களால் விதிக்கப்படும் அபராதங்கள் மற்றும் கொடையாளர்கள் அல்லது தொண்டு நிறுவனங்களின் நன்கொடைகள் அல்லது பங்களிப்புகள் மூலம் சாட்சி பாதுகாப்பு நிதிக்கு பங்களிக்கப்படுகிறது.
# சாட்சிகள் பாதுகாப்புத் திட்டம், 2018

## சாட்சிகளின் பாதுகாப்பு வகைகள்

- நீதிமன்றத்தில் சாட்சியின் அடையாளத்தை மறைத்தல்.
- சாட்சியின் வீட்டின் வெளிப்புறங்களில் சிசிடிவி போன்ற பாதுகாப்பு சாதனங்களை நிறுவுதல்.
- சாட்சிகள் நீதிமன்றத்திற்குச் சென்று வருவதற்கு காவல்துறையின் பாதுகாப்பு வழங்குதல்.
# சாட்சிகள் பாதுகாப்புத் திட்டம், 2018

## செயல்படுத்தும் முறை

இந்தத் திட்டம் ஒவ்வொரு மாவட்ட மற்றும் அமர்வு நீதிபதியின் கீழ் உருவாக்கப்பட்ட "சாட்சி பாதுகாப்புப் பிரிவு" மூலம் மாநில அளவில் செயல்படுத்தப்படுகிறது. சாட்சிகளின் பாதுகாப்புக்கான விண்ணப்பங்கள் மாவட்டத் தலைமை நீதிபதி நீதிமன்றத்தில் தாக்கல் செய்யப்படுகிறது. மேலும் சாட்சிகளின் மீதான அச்சுறுத்தலின் அளவைப் பொறுத்து முடிவுகள் எடுக்கப்படுகிறது.  
இந்தத் திட்டத்தின் செயல்படுத்தலை மறுஆய்வு செய்யும் அதிகாரம் இந்திய உச்ச நீதிமன்றத்திற்கு உள்ளது. இது மாநிலங்கள் முழுவதும் ஒரே மாதிரியாகப் பயன்படுத்தப்படுவதை உறுதி செய்கிறது. இந்திய நாடாளுமன்றம் முறையான சாட்சிகள் பாதுகாப்பு சட்டத்தை இயற்றும் வரை இத்திட்டம் ஒரு சட்டமாகச் செயல்படுகிறது.
# சாட்சிகள் பாதுகாப்புத் திட்டம், 2018

## திட்டத்தின் முக்கியத்துவம்

சக்திவாய்ந்த நபர்கள் அல்லது ஒழுங்கமைக்கப்பட்ட குற்றம் தொடர்பான வழக்குகளில் குறிப்பிடத்தக்க பிரச்சினையாக இருக்கும் சாட்சிகளை மிரட்டலைக் குறைக்க இந்தத் திட்டம் முயல்கிறது.  
சாட்சிகள் அச்சமின்றி நீதிமன்றத்தில் முன்வந்து சாட்சியம் அல்லது வாக்குமூலம் வழங்குவதை ஊக்குவிப்பதே இத்திட்டத்தின் நோக்கமாகும், இது உயர்மட்ட குற்ற வழக்குகளில் நீதியைப் பெறுவதற்கான வாய்ப்புகளை மேம்படுத்துகிறது.
# சாட்சிகள் பாதுகாப்புத் திட்டம், 2018

## வரம்புகள்

சில மாநிலங்கள் இந்தத் திட்டத்தை செயல்படுத்துவதில் மெத்தனமாக உள்ளது. மேலும் சாட்சி பாதுகாப்புக்காக ஒதுக்கப்பட்ட நிதிகள் பெரும்பாலும் போதுமானதாக இல்லை.  
கீழ் நீதிமன்றங்களில், குறிப்பாக கிராமப்புறங்களில், குறைந்த உள்கட்டமைப்பு மற்றும் அறியாமை காரணமாக சாட்சி பாதுகாப்பு திட்டம் ஒரு சவாலாகவே உள்ளது.
# சாட்சிகள் பாதுகாப்புத் திட்டம், 2018

## சாட்சி பாதுகாப்புத் திட்டத்தின் முக்கிய கவலைகள்

- பல மாநிலங்கள் இந்தத் திட்டத்திற்கு போதுமான நிதி மற்றும் உள்கட்டமைப்பை ஏற்படுத்தவில்லை.
- அச்சுறுத்தல்களை எதிர்கொள்ளும் சாட்சிகளுக்குத் தேவையான பாதுகாப்பு வழங்கப்படுவதை உறுதி செய்வதில் காவல்துறை மற்றும் நீதித்துறை அதிகாரிகளுக்கு இடையே ஒருங்கிணைப்பு இல்லாதது.
- சாட்சிகளின் உரிமைகள் மற்றும் பாதுகாப்பைப் பாதுகாக்க, அனைத்து மாநிலங்களும் சாட்சி பாதுகாப்புத் திட்டத்தை முழுமையாக ஏற்றுக்கொண்டு செயல்படுத்துவதை உறுதி செய்வதே உச்ச நீதிமன்றத்தின் தலையீட்டின் நோக்கமாகும், ஏனெனில் சாட்சிகள் இல்லாமல் நீதி திறம்பட வழங்கப்படாது.
# சாட்சிகள் பாதுகாப்புத் திட்டம், 2018

## இதனையும் காண்க

- பாரதிய அத்தாட்சிச் சட்டம், 2023
- பாரதிய குடிமக்கள் பாதுகாப்பு விதித்தொகுப்பு
- பாரதிய நீதி விதித்தொகுப்பு
# வீ. சின்னையா

**வீ. சின்னையா** (*V. Chinnaiah*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் புதுக்கோட்டை மாவட்டம் அன்னவாசல் பகுதியினைச் சேர்ந்தவர். பள்ளிக் கல்வியினை முடித்துள்ள சின்னையா, இந்திய தேசிய காங்கிரசு கட்சியினைச் சார்ந்தவர். இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கொளத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வ. சின்னசாமி (சேந்தமங்கலம்)

**வ. சின்னசாமி** (*V. Chinnasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாமக்கல் மாவட்டம் வால்காடு கிராமத்தினைச் சேர்ந்தவர். சேந்தமங்கலம் இந்து உயர்நிலைப் பள்ளியில் 10ஆம் வகுப்பு வரைக் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சேந்தமங்கலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கெ. சொக்கலிங்கம்

**கெ. சொக்கலிங்கம்** (*G. Chokkalingam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் செங்கல்பட்டு மாவட்டம் மாம்பாக்கம் கிராமத்தினைச் சேர்ந்தவர். திராவிட முன்னேற்றக் கழகத்தினைச் சார்ந்த இவர், 1977, 1980, ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தலில் திருப்போரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# தமிழ்நாட்டில் காவல் மரணங்கள்

**தமிழ்நாட்டில் காவல் மரணங்கள்** என்பது தமிழ்நாட்டில் நிகழ்ந்த காவல் நிலைய மரணங்களையும், விசாரணையின் போது அல்லது தண்டனை அனுபவிக்கும் போது நீதிமன்றக் காவலில் உள்ளவர்களின் மரணங்களையும் குறிப்பதாகும். 2020ஆம் ஆண்டில் சாத்தான்குளத்தில் நடைபெற்ற ஜெயராஜ் மற்றும் பென்னிக்சின் காவல் மரணங்கள் அப்போது பெரும் பேசுபொருளானது, அப்போதைய அதிமுக அரசிற்கு பெரும் நெருக்கடியைத் தந்தது. அடுத்து அமைந்த திமுக ஆட்சியிலும் காவல் மரணங்கள் தொடர்ந்ததாக விமர்சனங்கள் எழுந்தன. மடப்புரம் பத்திரகாளியம்மன் கோயில் காவலாளி அஜித் குமார் காவல் மரணத்தில் முதலமைச்சர் மு. க. ஸ்டாலின், அஜித்குமாரின் தாயாரிடம் தொலைபேசி மூலம் மன்னிப்புக் கோரினார். இந்த நான்காண்டுகளில் காவல் மரணங்களால் பாதிக்கப்பட்ட குடும்பத்தினரை தவெகவின் தலைவர் விஜய் சந்தித்து ஆறுதல் கூறினார்.
# தமிழ்நாட்டில் காவல் மரணங்கள்

## காவல் மரணங்கள் பட்டியல்

| காலம் | மரணம் | மாவட்டம் |  |
| --- | --- | --- | --- |
| 1999 செப்டம்பர் 17 | வின்சென்ட் (வயது 43) | தூத்துக்குடி மாவட்டம் |  |
| 2010 மே | செந்தில்குமார் | திண்டுக்கல் மாவட்டம் |  |
| 2020 ஜூன் 20 | ஜெயராஜ் மற்றும் பென்னிக்சின் | தூத்துக்குடி மாவட்டம் |  |
| 2022 ஜனவரி | பிரபாகரன் (வயது 45) | நாமக்கல் மாவட்டம் |  |
| 2022 பிப்ரவரி | அப்பு @ ராஜசேகர் (வயது 31) | சென்னை மாவட்டம் |  |
| சின்னதுரை (வயது 53) | புதுக்கோட்டை மாவட்டம் |  |  |
| தங்கபாண்டி (வயது 33) | விருதுநகர் மாவட்டம் |  |  |
| முருகாநந்தம் (வயது 38) | அரியலூர் மாவட்டம் |  |  |
| ஆகாஷ் (வயது 21) | சென்னை மாவட்டம் |  |  |
| கோகுல்ஸ்ரீ (வயது 17) | செங்கல்பட்டு மாவட்டம் |  |  |
| தங்கசாமி (வயது 26) | தென்காசி மாவட்டம் |  |  |
| கார்த்தி (வயது 30) | மதுரை மாவட்டம் |  |  |
| ராஜா (வயது 42) | விழுப்புரம் மாவட்டம் |  |  |
| சாந்தகுமார் (வயது 35) | திருவள்ளூர் மாவட்டம் |  |  |
| ஜெயகுமார் (வயது 60) | விருதுநகர் மாவட்டம் |  |  |
| அற்புதராஜ் (வயது 31) | விழுப்புரம் மாவட்டம் |  |  |
| பாஸ்கர் (வயது 39) | கடலூர் மாவட்டம் |  |  |
| பாலகுமார் (வயது 26) | இராமநாதபுரம் மாவட்டம் |  |  |
| திராவிடமணி (வயது 40) | திருச்சி மாவட்டம் |  |  |
| 2022 | விக்னேஷ்வரன் (வயது 36) | புதுக்கோட்டை மாவட்டம் |  |
| சங்கர் (வயது 36) | கரூர் மாவட்டம் |  |  |
| செந்தில் (வயது 28) | தர்மபுரி மாவட்டம் |  |  |
| 2025 ஜூன் 10 | அஜித்குமார் (வயது 27) | சிவகங்கை மாவட்டம் | } |
# தமிழ்நாட்டில் காவல் மரணங்கள்

## இதையும் காண்க

- இந்தியாவில் காவல் மரணங்கள்
# இரா. கா. சு. தண்டபாணி

**இரா. கா. சு. தண்டபாணி** (*R. K. S. Dhanapandi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் இருங்கூர் கிராமத்தினைச் சேர்ந்தவர். திருப்பூர் நஞ்சப்பா உயர்நிலைப் பள்ளியிலும், திருப்பூர் சி. என். எம். கல்லூரியிலும் பல்கலை புதுமுக வகுப்பு வரை கல்விப் பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காங்கேயம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ரேபல்லே சட்டமன்றத் தொகுதி

**ரேபல்லே சட்டமன்றத் தொகுதி** *(Repalle Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது குண்டூர் மாவட்டத்தில் அமைந்துள்ளது. ரேபல்லே, பாபட்ல மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# ரேபல்லே சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | சன்னையா யாதம் | இந்திய தேசிய காங்கிரசு</br> |  |
| 1978 | கோரட்டல சத்யநாராயணா | இந்தியப் பொதுவுடைமைக் கட்சி</br> |  |
| 1983 | யாட்லா வெங்கட ராவ் | சுயேச்சை |  |
| 1985 | தெலுங்கு தேசம் கட்சி |  |  |
| 1989 | அம்பதி ராம்பாபு | இந்திய தேசிய காங்கிரசு</br> |  |
| 1994 | மும்மனேனி வெங்கட சுப்பையா | rowspan=2 | தெலுங்கு தேசம் கட்சி |
| 1999 |  |  |  |
| 2004 | தேவினேனி மல்லிகார்சுன ராவ் | rowspan=2 | இந்திய தேசிய காங்கிரசு</br> |
| 2009 | மோபிதேவி வெங்கட ரமணா ராவ் |  |  |
| 2014 | அனகனி சத்ய பிரசாத் | rowspan=3 | தெலுங்கு தேசம் கட்சி |
| 2019 |  |  |  |
| 2024 |  |  |  |
# லய்யா மாவட்டம்

### மொழிகள்

இம்மாவட்டத்தின் பெரும்பான்மையாக சராய்கி மொழி மற்றும் பஞ்சாபி மொழி பேசப்படுகிறது. மேலும் உருது மற்றும் பஷ்தூ மொழிகள் சிறிதளவில் பேசப்படுகிறது.
# லய்யா மாவட்டம்

## மாவட்ட நிர்வாகம்

துணை ஆணையாளர் தலைமையில் செயல்படும் இம்மாவட்டம் 3 வருவாய் வட்டங்களைக் கொண்டுள்ளது.
| கரோர் லால் ஈசன் வட்டம் | 1,823 | 684,729 | 375.61 | 62.43% |  |
| --- | --- | --- | --- | --- | --- |
| சௌபாரா வட்டம் | 2,754 | 299,082 | 108.60 | 58.42% |  |
| லய்யா வட்டம் | 1,712 | 1,118,575 | 653.37 | 62.34% | } |
# லய்யா மாவட்டம்

## படக்காட்சிகள்

மாகாணத்தின் 41 மாவட்டங்கள்]]
# விக்கிப்பீடியா:Statistics/weekly/27-Jul-2025
# கியானி தன்வந்த் சிங் சிடல்

**கியானி தன்வந்த் சிங் சிடல்** (*Giani Dhanwant Singh Sital*, 12 சூலை 1912 - 3 ஏப்ரல் 1980) என்பவர் ஒரு இந்திய பஞ்சாபி எழுத்தாளர் ஆவார். இவர் தனது கவிதைகள், சிறார் நூல்கள், பாடல்கள் மற்றும் பிற படைப்புகள் மூலம் பஞ்சாபி இலக்கியத்திற்கு பங்களித்துள்ளார். பஞ்சாபி குடும்பத்தில் பிறந்த சிடல் 300 இக்கும் மேற்பட்ட புத்தகங்களையும், பல பாடல்களையும், பல கட்டுரைகளையும் எழுதியுள்ளார். இவர் இரண்டு சாகித்ய அகாதமி விருதுகள் உட்பட பல விருதுகளையும் பெற்றுள்ளார். பஞ்சாபி சிறார் கவிதைகள் கதைகளை வடிவமைப்பில் வண்ணமயமாக அச்சிடப்பட்ட புத்தகங்களை பஞ்சாபி இலக்கியத்திற்கு கொண்டு வந்த முன்னோடியாக இவர் இருந்தார். சிடலின் படைப்புகள் 1960 ஆம் ஆண்டு இந்திய செய்தித்தாள் பதிவாளரின் வருடாந்திர அறிக்கையில் மேற்கோள் காட்டப்பட்டுள்ளன.
# 4-அயோடோபென்சாயிக் அமிலம்

**4-அயோடோபென்சாயிக் அமிலம்** (*4-Iodobenzoic acid*) என்பது C<sub>7</sub>H<sub>5</sub>IO<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். பாரா-அயோடோபென்சாயிக் அமிலம் என்ற பெயராலும் இந்த சேர்மம் அழைக்கப்படுகிறது. இச்சேர்மம் அயோடோபென்சாயிக் அமிலத்தினுடைய மாற்றியமாகவும் கருதப்படுகிறது.
# 4-அயோடோபென்சாயிக் அமிலம்

## கட்டமைப்பு

பாரா-அயோடோதொலுயீனைச் சேர்த்து ஆக்சிசனேற்றம் செய்வதன் மூலம் 4-அயோடோபென்சாயிக் அமிலம் ஆய்வகத்தில் தயாரிக்கப்படுகிறது.
# 4-அயோடோபென்சாயிக் அமிலம்

## வினைகள்

4-அயோடோபென்சாயிக் அமிலத்தின் கார்பாக்சிலிக் அமில செயல்பாடு மெத்தனாலுடன் பிசர்-சிபீயர் எசுத்தராக்கல் வினைக்கு உட்பட்டு ஓர் எசுத்தரான மெத்தில் 4-அயோடோபென்சோயேட்டை உருவாக்குகிறது.
# துரை. கலியமூர்த்தி

**துரை. கலியமூர்த்தி** (*Durai Kaliyamoorthy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் ஆதிவராகநல்லூர் கிராமத்தினைச் சேர்ந்தவர். சிதம்பரம் இராமகிருஷ்ணா உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சிதம்பரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# த. இரெ. இராஜாராம் ரெட்டி

**த. இரெ. இராஜாராம் ரெட்டி** (*T. R. Rajaram Reddy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் இரட்டணை கிராமத்தினைச் சேர்ந்தவர். இராஜாராம் ஆறாம் வகுப்பு வரை கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திண்டிவனம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# 2-அயோடோபென்சாயிக் அமிலம்

**2-அயோடோபென்சாயிக் அமிலம்** (*2-Iodobenzoic acid*) என்பது C<sub>7</sub>H<sub>5</sub>IO<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். ஆர்த்தோ-அயோடோபென்சாயிக் அமிலம் என்ற பெயராலும் இந்த சேர்மம் அழைக்கப்படுகிறது. இச்சேர்மம் அயோடோபென்சாயிக் அமிலத்தினுடைய மாற்றியமாகவும் கருதப்படுகிறது.  
2-அமினோபென்சாயிக் அமிலத்தை ஈரசோனியமாக்கல் வினை மூலம் தயாரிக்கலாம். 2-அயோடோபென்சாயிக் அமிலத்தின் இத்தயாரிப்பு முறை பொதுவாக பல்கலைக்கழகக் கரிம வேதியியல் ஆய்வகங்களில் மேற்கொள்ளப்படுகிறது. 2-அயோடாக்சிபென்சாயிக் அமிலம் தயாரிப்பதும் டெசு-மார்ட்டின் பீரியடினேன் என்ற வினையாக்கி தயாரிப்பதற்கான முன்னோடியாக இருப்பதும் இதன் மிகவும் பொதுவான பயன்பாடுகளாகும். இவை இரண்டும் இலேசான ஆக்சிசனேற்றிகளாகப் பயன்படுத்தப்படுகின்றன.
# 2-அயோடோபென்சாயிக் அமிலம்

## தயாரிப்பு

2-அயோடோபென்சாயிக் அமிலத்தை சாண்டுமேயர் வினை மூலம் தயாரிக்க முடியும். ஆந்தரானிலிக் அமிலத்தின் ஈரசோனியமாக்கல் வினையைத் தொடர்ந்து அயோடைடுடன் ஒரு வினை நிகழ்ந்தால் 2-அயோடோபென்சாயிக் அமிலம் உருவாகும்.
# அங்காரா ஏர்லைன்சு வானூர்தி 2311

**அங்காரா ஏர்லைன்ஸ் வானூர்தி 2311** (*Angara Airlines Flight 2311*) என்பது அங்காரா ஏர் லைன்சு நிறுவனத்தால் இக்னாடியேவோ விமான நிலையத்திலிருந்து உருசியாவின் டிண்டா விமான நிலையத்திற்கு இயக்கப்படும் ஒரு திட்டமிடப்பட்ட உள்நாட்டு வானூர்தியாகும், இது சூலை 24,2025 அன்று அதன் இரண்டாவது தரையிறங்கும் முயற்சியின் போது மோசமான தெரிவுநிலையின் இறுதி அணுகுமுறையின் போது விபத்துக்குள்ளானது. அன்டோனோவ் ஏஎன்-24ஆர்வி என்ற விமானம் கிழக்கு உருசியாவில் உள்ள அமுர் ஒப்லாஸ்டில் உள்ள டிண்டா வானூர்தி நிலையத்திலிருந்து சுமார் 16 கிலோமீட்டர் (9.9 மைல்) தொலைவில் உள்ள ஒரு காட்டுப் பகுதியில் விபத்திற்குள்ளானது. வானூர்தியில் இருந்த 42 பயணிகள் மற்றும் 6 பணியாளர்கள் அனைவரும் இறந்தனர்.
# அங்காரா ஏர்லைன்சு வானூர்தி 2311

## பின்னணி

### வானூர்தி

1976 ஆம் ஆண்டு சனவரி 29 ஆம் நாளில் தயாரிக்கப்பட்ட இந்த வானூர்தி 49 வயதானதாகும். இதன் பெயர் அன்டோனோவ் ஏஎன்-24ஆர்வி ஆகும், இது ஆர்ஏ-47315 என பதிவு செய்யப்பட்டுள்ளது. 1991இல் சோவியத் ஒன்றியம் கலைக்கப்படுவதற்கு முன்பு இது முதன்முதலில் விண்ணில் பறந்தது. இந்த விமானம் நிஸ்னி நோவ்கோரோட் ஏர்லைன்ஸ், கம்பூச்சியா ஏர்லைன்ஸ். குர்ஸ்க்அவியா, இஜாவியா, ஏரோசெர்விஸ் மற்றும் ரஸ்லைன் ஆகியவற்றிற்காகவும் பறந்தது. விபத்து நடந்த நேரத்தில், அங்காரா ஏர்லைன்ஸ் பத்து அன்டோனோவ் ஏ. என்-24 வானூர்திகளை இயக்கியது, இவை அனைத்தும் 1972 மற்றும் 1976 க்கு இடையில் கட்டப்பட்டன. இந்த விமானம் 2018 முதல் நான்கு சம்பவங்களில் ஈடுபட்டுள்ளதாகவும், சமீபத்திய தொழில்நுட்ப ஆய்வில் தேர்ச்சி பெற்றுள்ளதாகவும் அதிகாரிகள் தெரிவித்தனர். விமானத்தின் விமான தகுதிச் சான்றிதழ் 2021 ஆம் ஆண்டில் 2036 வரை செல்லுபடியாகும் வகையில் புதுப்பிக்கப்பட்டது. [சிறந்த ஆதாரம் தேவை]<sup>&#x5B;*<span title="This claim needs references to better sources. (July 2025)">better&nbsp;source&nbsp;needed</span>*&#x5D;</sup>
# அங்காரா ஏர்லைன்சு வானூர்தி 2311

## பின்னணி

### பயணிகள் மற்றும் பணியாளர்கள்

வானூர்தியில் 42 பயணிகள் மற்றும் 6 பணியாளர்கள் இருந்தனர். பயணிகளில் ஐந்து குழந்தைகள் அடங்குவர். பயணிகளில் ஐந்து பேர் உருசிய இரயில்வே நிறுவனத்தின் ஊழியர்கள். 43 ஆவது பயணி ஒருவர் தனது பேத்தியின் உடல்நிலை சரியில்லாமல் இருந்ததால் வானூர்தியைத் தவறவிட்டார். பயணிகளில் ஒருவர் சீன நாட்டவர்.  
வானூர்திப் பாதுகாப்புப் படைகளின் தல்காட் பிகெல்டினோவ் இராணுவ நிறுவனத்தில் பட்டம் பெற்ற 61 வயதான வியாசெஸ்லாவ் லோக்வினோவ் வானூர்தியின் தலைமை விமானி ஆவார். அங்காரா ஏர்லைன்சில் சேருவதற்கு முன்பு இவர் ஐஆர் ஏரோவில் பணிபுரிந்தார். முதல் அதிகாரி 37 வயதான கிரில் பிளாக்சின் ஆவார்.
# அங்காரா ஏர்லைன்சு வானூர்தி 2311

## விபத்து

வானூர்தி 8:20 மணிக்கு இக்னாடியேவோ விமான நிலையத்தில் எரிபொருள் நிரப்பிக் கொண்டு, புதிய பயணிகளை ஏற்றிக் கொள்ளவும் தரையிறங்கியது. வானூர்தி முதலில் 9:10 மணிக்கு புறப்பட திட்டமிடப்பட்டிருந்தது, ஆனால் மோசமான வானிலை காரணமாக 1 மணி 35 நிமிடங்கள் தாமதம் ஏற்பட்டது. [சந்தேகத்திற்குரியது-விவாதிக்கவும்] இன்டர்ஃபாக்சின் கூற்றுப்படி, விமானப் பாதையில் கபாரவ்சுக்கு, பிளாகோவெஷ்சென்ஸ்க் மற்றும் டிண்டா ஆகிய இடங்களில் நிறுத்தங்கள் இருந்தன. விபத்தின் போது, வானூர்தி அதன் இறுதி இலக்கான அமுர் ஒப்லாஸ்டில் உள்ள டிண்டா நகரத்தை நெருங்கிக் கொண்டிருந்தபோது, அது ரேடாரின் கண்காணிப்பிலிருந்து காணாமல் போனது. டிண்டா விமான நிலையத்தைச் சுற்றியுள்ள மோசமான தெரிவுநிலையின் காரணமாக வானூர்தி ஒரு தவறவிட்ட இறுதி அணுகுமுறையை மேற்கொண்டது, மேலும் தரையிறங்க இரண்டாவது முயற்சியை மேற்கொள்ள வேண்டியிருந்தது, இதன் போது அது ஒரு சோதனைச் சாவடியில் புகாரளிக்கத் தவறிவிட்டது. விளாடிவோஸ்டாக் நேரம் 13:00 (ஒ.ச.நே + 10:00 இல் வானூர்தியுடனான தொடர்பு இழக்கப்பட்டது.  
வானூர்தியின் எரியும் சிதைவுகள் டிண்டாவிலிருந்து 16 கிலோமீட்டர் (9,9 மைல்) தொலைவில் உள்ள ரோசாவியாட்சியா மீட்பு உலங்கூர்தி மூலம் 17:30 மணியளவில் கண்டுபிடிக்கப்பட்டன. உருசிய ஊடகங்கள் இடிபாடுகள் மலைப்பகுதியில் காணப்படுவதாக அறிவித்தன, உயிர் பிழைத்தவர்கள் யாரும் இல்லை. விபத்து நடந்த இடத்திற்கு சாலைகள் எதுவும் இல்லை, எனவே 100 க்கும் மேற்பட்ட மக்கள் கொண்ட ஒரு மீட்புக் குழு அங்கு ஒரு பாதையை ஏற்படுத்த கனரக இயந்திரங்களைப் பயன்படுத்த வேண்டியிருந்தது. மீட்புப் பணியாளர்கள் 23:00 மணியளவில் விபத்து நடந்த இடத்தை அடைந்தனர். மாகாணத்தின் போக்குவரத்து அமைச்சர் ஆண்ட்ரி நிக்கிடின், பாதிக்கப்பட்டவர்களின் குடும்பங்களுக்கு இழப்பீடாக 5 மில்லியன் ரூபிள் (தலா 63,000 ரூபிள்) வழங்கப்பட வேண்டும் என்று கூறினார். இந்த விபத்து குறித்து ஆர்மீனியா, இந்தியா, பெலாரஸ், சீனா, எகிப்து மற்றும் கஜகஸ்தான் தலைவர்கள் ரஷ்ய அதிபர் விளாடிமிர் புடினுக்கு இரங்கல் தெரிவித்துள்ளனர்.
# அங்காரா ஏர்லைன்சு வானூர்தி 2311

## விசாரணை

உருசியாவின் விசாரணைக் குழுவினரால் விபத்துக்கான காரணம் குறித்து விசாரணை தொடங்கப்பட்டுள்ளது. விபத்துக்குள்ளான ஒரு நாள் கழித்து வானூர்தியின் தரவு பதிவுக்கருவிகள் மீட்கப்பட்டன.
# எஸ். ஜி. வாசுதேவ்

## பணிகள்

வாசுதேவ், சோழமண்டல ஓவியர்கள் கிராமத்தின் நிறுவன உறுப்பினராக உள்ளார். அங்கேயே தங்கி இருபது ஆண்டுகள் பணியாற்றினார். கிரீஷ் கர்னாட் போன்ற பலருடன் வாழ்நாள் முழுவதும் நட்புடன் இருக்கிறார். இந்த ஓவியர்களின் சமூகம் கடற்கரைக்கு அருகில் மரங்கள் அடங்கிய கிராமப்புறமாக இருந்தது. அங்குதான் வாசுதேவ் காட்சி கலைஞர் அர்னவாஸ் என்பவரை மணந்தார். கோவிட்-19 பெருந்தொற்றின் போது, வாசுதேவ் படத்தொகுப்பு, வரைகலைகள் மற்றும் கருத்தோவியங்களுடன் பரிசோதனை செய்யத் தொடங்கினார்.
# எஸ். ஜி. வாசுதேவ்

## படைப்புகள்

இவரது படைப்புகள் சில நேரங்களில் தெளிவற்ற வடிவங்களை கூர்மையான கோடுகளுடன் இணைத்து அவற்றை வரைவதற்கும், நிறம் மற்றும் அமைப்பு இரண்டையும் பயன்படுத்துவதற்கும் பெயர் பெற்றவை.  
உலகின் பல பகுதிகளில் இவரது கலை நிகழ்ச்சிகளும், படைப்புகளும் பல்வேறு காட்சியகங்களில் சேகரிக்கப்பட்டுள்ளன. வாசுதேவ் இந்தியாவிலும், வெளிநாட்டிலும் “வர்ணசில்பி வெங்கடப்பா விருது ” உட்பட பல விருதுகளை வென்றுள்ளார். பெங்களூர் நகரில், வாசுதேவின் படைப்புகள் சுமுகா, கேலரி டி` ஆர்ட்ஸ், பெங்களூர் சர்வதேச மையம் போன்ற பல சிறந்த இந்திய காட்சியகங்களில் காட்சிக்கு வைக்கப்பட்டுள்ளன.  
இளம் கலைஞர்களுக்கு நிதி உதவி வழங்கும் ஒரு இலாப நோக்கற்ற நிறுவனமான அர்னவாஸ் வாசுதேவ் அறக்கட்டளை மூலம் கலைப்பயிற்சிகளை வாசுதேவ் ஊக்குவிக்கிறார். அனன்யா திரிஷ்யா (சொற்பொழிவுகள், கலந்துரையாடல்கள் மற்றும் வெளிநடவடிக்கை திட்டங்கள் மூலம் கலைஞர்களையும் அவர்களின் படைப்புகளையும் ஊக்குவித்தல்), கலைஞர்கள் பொதுவெளியில் மக்களைச் சந்தித்து ஓவியங்களை வரைதல்: பொது கலை (இரங்க சங்கரா நாடகத்தில் சுவரோவியங்கள்) போன்றவை.>  
பெங்களூரில் உள்ள தேசிய நவீன கலைக்கூடம், வாசுதேவின் ஐம்பது ஆண்டுகளுக்கும் மேலான படைப்புகளை உள்ளடக்கிய ஒரு பின்னோக்கிய கண்காட்சியை 2018 செப்டம்பரில் நடத்தியது. *இன்னர் ரெசோனன்ஸ்-ஏ ரிட்டர்ன் டு சாமா* என்ற தலைப்பில், சதானந்த் மேனன் இந்த நிகழ்ச்சியை தொகுத்து வழங்கினார். பல்வேறு ஊடகங்களில் 300 க்கும் மேற்பட்ட படைப்புகள் உட்பட தேசிய கலைக்கூடத்தின் ஐந்து தளங்களை இந்த நிகழ்ச்சி உள்ளடக்கியது. சமகால நவீனவாதியாக 50 ஆண்டுகளுக்கும் மேலாக அறியப்படும் வாசுதேவின் படைப்புகள், கலைக்கும் கைவினைப் பொருட்களுக்கும் இடையிலான வேறுபாடுகளை கலைகிறது. பின்னர் இந்தக் கலைப் பயணம் மும்பை, பெங்களூரு மற்றும் சென்னைக்கும் பயணித்தது.
# 3-ஐதராக்சி அசிட்டோபீனோன்

**3-ஐதராக்சி அசிட்டோபீனோன்** (*3-Hydroxyacetophenone*) என்பது C<sub>8</sub>H<sub>8</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். மெட்டா-ஐதராக்சி அசிட்டோபீனோன் என்ற பெயராலும் இந்த சேர்மம் அழைக்கப்படுகிறது. முதிர்ந்த நீர்நாயின் அடிச்சுரப்பி பைகளில் இருந்து வெளியேறும் கூர்மணப்பொருளில் இது ஓர் அங்கமாகும்.
# 3-ஐதராக்சி அசிட்டோபீனோன்

## தொடர்புடைய சேர்மங்கள்

மனிதர்கள் சிறுநீரில் திரிப்டோபான் வளர்சிதை மாற்றத்தின் விளைபொருளான இணை வேதிப்பொருள் 2-அமினோ-3-ஐதராக்சி அசிட்டோபீனோனை சிறிய அளவில் வெளியேற்றுகிறார்கள்.  
கிரைசோதம்னசு விசுகிடிஃப்ளோரசு (ஆசுடெரேசியே) என்ற தாவரத்தில் விசுகிடோன் என்ற மெட்டா-ஐதராக்சி அசிட்டோபீனோன் உள்ளது.
# இம்மட் சின்கா

**இம்மட் சின்கா** (*Himmat Sinha*) இந்தியாவைச் சேர்ந்த ஒரு நவீனயுகத் தத்துவஞானி ஆவார். 1928 ஆம் ஆண்டில் இவர் பிறந்தார். இந்திய பண்பாட்டின் தத்துவப் பேராசிரியராக இருந்தார். குருசேத்ரா பிராந்தியத்தின் "நிசாம்" என்று பரவலாக அறியப்பட்டார். அதேபோல், குருசேத்ராவின் வளர்ச்சிக்கு ஆதரவளித்த முன்னாள் பிரதமர் குல்சாரி லால் நந்தாவின் நண்பராகவும் இம்மட் சின்கா இருந்தார்.
# இம்மட் சின்கா

## தத்துவவியல் அறிஞராக

இம்மட் சின்கா பல்வேறு செய்தித்தாள்களில் 200 கட்டுரைகளையும், இந்தி, ஆங்கிலம் மற்றும் உருது மொழிகளில் 22 புத்தகங்களையும் எழுதியுள்ளார். ஒரு பன்மொழி அறிஞரான
# இந்தெர்மிட் கில்

**இந்தெர்மிட் கில்** (*Indermit Gill*) என்பவர் இந்திய-அமெரிக்க பொருளாதார நிபுணர் ஆவார். பொருளாதார வளர்ச்சி, வறுமை, நிறுவனங்கள், மோதல்கள் மற்றும் காலநிலை மாற்றம் ஆகிய பிரிவுகளில் பணியாற்றியுள்ளார். உலக வங்கி குழுமத்தின் தலைமை பொருளாதார நிபுணராகவும், மேம்பாட்டு பொருளாதாரத்திற்கான அவர்களின் மூத்த துணைத் தலைவராகவும் உள்ளார். முன்பு தியூக் பல்கலைக்கழகம், புரூக்கிங்சு நிறுவனம், சியார்ச்சுடவுன் பல்கலைக்கழகம் மற்றும் சிக்காகோ பல்கலைக்கழகம் ஆகிய இடங்களில் பணியாற்றியுள்ளார்.
# இந்தெர்மிட் கில்

## கல்வி

1981ஆம் ஆண்டு தில்லி புனித சிடீபன் கல்லூரியில் பொருளாதாரத்தில் இளங்கலைப் பட்டத்தையும், 1983ஆம் ஆண்டு தில்லி பொருளாதாரப் பள்ளியில் பொருளாதாரத்தில் முதுகலைப் பட்டத்தையும் முடித்தார். சிக்காகோ பல்கலைக்கழகத்தால் இவருக்கு முனைவர் பட்டம் வழங்கப்பட்டது
# இந்தெர்மிட் கில்

## தேர்ந்தெடுக்கப்பட்ட வெளியீடுகள்

- Gill, I. S., & Kharas, H. (2015). The middle-income trap turns ten. World Bank Policy Research Working Paper, (7403).
- Gill, I. S., Kharas, H. J., & Bhattasali, D. (2007). An East Asian renaissance: Ideas for economic growth. World Bank Publications.
# 2-ஐதராக்சிபென்சைலமீன்

**2-ஐதராக்சிபென்சைலமீன்** (*2-Hydroxybenzylamine*) என்பது C<sub>7</sub>H<sub>9</sub>NO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். ஓபமைன் என்ற வர்த்தகப் பெயராலும் இந்த சேர்மம் அழைக்கப்படுகிறது. இமயமலைத் தொடரில் காணப்படும் உணவு தாவரமான நெளிகோதுமையில் (பாகோபைரம் டாட்டரிகம்) காணப்படும் ஓர் இயற்கை பொருளாகும். ஓர் ஆக்சிசனேற்றியாக இச்சேர்மம் செயல்படுகிறது. இதனால் உணவு நிரப்பியாக விற்கப்படுகிறது.
# உயிர்மருத்துவப் பொறியியல் சங்கம்

**உயிர்மருத்துவப் பொறியியல் சங்கம்** (*Biomedical Engineering Society*) என்பது உயிரிமருத்துவ பொறியியலின் பரந்த பகுதியில் பணிபுரியும் மாணவர்கள், ஆசிரியர்கள், ஆராய்ச்சியாளர்கள் மற்றும் தொழில்துறையினருக்காக உருவாக்கப்பட்ட ஒரு தொழில்முறை சங்கமாகும். இச்சங்கம் அமெரிக்காவில் நிறுவப்பட்ட முன்னணி உயிர்மருத்துவ பொறியியல் சங்கமாகும். 1968ஆம் ஆண்டு பிப்ரவரி மாதம் 1ஆம் தேதியன்று உயிரிமருத்துவப் பொறியியல் அறிவையும் அதன் பயன்பாட்டையும் ஊக்குவிப்பதற்காக இச்சங்கம் நிறுவப்பட்டது. 2018ஆம் ஆண்டில் சங்கத்தில் 7,000 உறுப்பினர்கள் இருந்தனர்.  
1972ஆம் ஆண்டு முதல், இச்சங்கம் அன்னல்சு ஆஃப் பயோமெடிக்கல் இஞ்சினியரிங்கு (ஆன்லைன் காப்பகம்) என்ற கல்வி இதழை வெளியிடுகிறது.(online archive)
# உயிர்மருத்துவப் பொறியியல் சங்கம்

## வரலாறு

உயிர்மருத்துவப் பொறியியல் சங்கம் முதன்முதலில் இல்லினாய்சு நகரத்தில் இலாப நோக்கற்ற ஓர் அமைப்பாக நிறுவப்பட்டது. உயிரி மருத்துவ பொறியியல் மாணவர்கள், கல்வியாளர்கள், ஆராய்ச்சியாளர்கள் மற்றும் நிபுணர்களுக்கு சேவை செய்வதை நோக்கமாகக் கொண்டுள்ளது. இந்த அமைப்பை நிறுவியபோது முதலில் 171 நிறுவன உறுப்பினர்களையும் 89 பட்டய உறுப்பினர்களையும் கொண்டிருந்தது.  
உயிர்மருத்துவப் பொறியியல் சங்கம் இதன் முதல் கூட்டத்தை 1968ஆம் ஆண்டு ஏப்ரல் மாதம் 17ஆம் தேதியன்று அமெரிக்க பரிசோதனை உயிரியல் சங்கங்களின் ஒத்துழைப்புடன் அட்லாண்டிக் நகரில் உள்ள ரிட்சு-கார்ல்டன் விடுதியில் நடத்தியது.
# பாபட்ல சட்டமன்றத் தொகுதி

**பாபட்ல சட்டமன்றத் தொகுதி** *(Bapatla Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது குண்டூர் மாவட்டத்தில் அமைந்துள்ளது. இது பாபட்ல மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பாபட்ல சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | பிரபாகர ராவ் கோனா | இந்திய தேசிய காங்கிரசு</br> |  |
| 1978 | இந்திய தேசிய காங்கிரசு (இ) |  |  |
| 1983 | சி.வி.இராமராசூ | சுயேச்சை |  |
| 1985 | உம்மரெட்டி வெங்கடேசுவர்லு | தெலுங்கு தேசம் கட்சி |  |
| 1989 | சிராலா கோவர்தன ரெட்டி | இந்திய தேசிய காங்கிரசு</br> |  |
| 1994 | முப்பலனேனி சேசகிரி ராவ் | rowspan=2 | தெலுங்கு தேசம் கட்சி |
| 1999 | அனந்த வர்மா மந்தேனா |  |  |
| 2004 | காடே வெங்கட ரெட்டி | rowspan=2 | இந்திய தேசிய காங்கிரசு</br> |
| 2009 |  |  |  |
| 2014 | கோனா ரகுபதி | rowspan=2 | ஒய். எஸ். ஆர். காங்கிரஸ் கட்சி |
| 2019 | } |  |  |
# ஜாங் மாவட்டம்

மாகாணத்தில் ஜாங் மாவட்டத்தின் அமைவிடம்]]
மாகாணத்தின் 41 மாவட்டங்கள்]]  
**ஜாங் மாவட்டம்** (*Jhang District*), பாக்கித்தான் நாட்டின் பஞ்சாப் மாகாணத்தின் 41 மாவட்டங்களில் ஒன்றாகும். பைசலாபாத் கோட்டத்தில் அமைந்த ஜாங் மாவட்டத்தின் நிர்வாகத் தலைமையிடம் ஜாங் நகரம் ஆகும். ஜாங் நகரமானது மாகாணத் தலைநகரான லாகூருக்கு தென்மேற்கே 263 கிலோமீட்டர் தொலைவிலும், நாட்டின் தலைநகரான இசுலாமாபாத்து]க்கு தெற்கே 400 கிலோமீட்டர் தொலைவிலும் உள்ளது.
# ஜாங் மாவட்டம்

## மாவட்ட எல்லைகள்

இம்மாவட்டத்தின் வடக்கில் சர்கோதா மாவட்டம், வடமேற்கில் குஷாப் மாவட்டம், வடகிழக்கில் சினியோத் மாவட்டம், கிழக்கில் தோபா தேக் சிங் மாவட்டம், தென்கிழக்கில் கான்னேவல் மாவட்டம், தெற்கில் முசாப்பர்கர் மாவட்டம் மற்றும் தென்மேற்கில் லய்யா மாவட்டம் எல்லைகளாக உள்ளது.
# ஜாங் மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 4,91,999குடியிருப்புகள் கொண்ட இம்மாவட்ட மக்கள் தொகை 30,65,639 ஆகும். பாலின விகிதம் 100 பெண்களுக்கு 107.15 ஆண்கள் வீதம் உள்ளனர். சராசரி எழுத்தறிவு 59.45% ஆகும்.10 வயதிற்குட்பட்ட குழந்தைகள் 837,169 (27.31%) ஆக உள்ளனர்.நகர்புறங்களில் 800,926 (26.13%) மக்கள் வாழ்கின்றனர்., கிறித்துவம் 0.39%, அகமதியா 0.04% மற்றும் பிற சமயத்தினர் 0.01% ஆக உள்ளனர்.
# ஜாங் மாவட்டம்

## மக்கள் தொகை பரம்பல்

### மொழிகள்

இம்மாவட்டத்தில் 93.33% பஞ்சாபி மொழி, உருது 4.71% பேர் தாய்மொழியாகப் பேசுகின்றனர்.
# ஜாங் மாவட்டம்

## அரசியல்

இம்மாவட்டத்திலிருந்து பாகிஸ்தான் தேசிய சபைக்கு NA-114 (ஜாங்-I), NA-115 (ஜாங்-II), NA-116 (ஜாங்-II) என மூன்று தொகுதிகளும், பஞ்சாப் மாகாணச் சட்டமன்றத்திற்கு 7 தொகுதிகளும் கொண்டுள்ளது.
# ஜாங் மாவட்டம்

## கல்வி

- ஜாங் செனாப் கல்லூரி
- பஞ்சாப் அறிவியல் கல்லூரி, ஜாங் வளாகம்
# ஜாங் மாவட்டம்

## மாவட்ட நிர்வாகம்

இம்மாவட்டம் 4 வருவாய் வட்டங்கள் கொண்டுள்ளது.  
| சர்கோத் வட்டம் | 1,158 | 604,763 | 522.25 | 58.12% | ... |  |
| --- | --- | --- | --- | --- | --- | --- |
| ஜாங் வட்டம் | 2,591 | 1,640,676 | 633.22 | 60.96% | ... |  |
| அகமத்பூர் சியால் வட்டம் | 851 | 487,905 | 573.33 | 56.87% | ... |  |
| அத்தாரா ஹசாரி வட்டம் | 1,566 | 332,295 | 212.19 | 58.05% | ... |  |
| மண்டி ஷா ஜீவ்னா வட்டம் | ... | ... | ... | ... | ... | } |
# சிலக்கலூரிப்பேட்டை சட்டமன்றத் தொகுதி

**சிலக்கலூரிப்பேட்டை சட்டமன்றத் தொகுதி** *(Chilakaluripet Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது குண்டூர் மாவட்டத்தில் அமைந்துள்ளது. சிலக்கலூரிப்பேட்டை, நரசராவுபேட்டை மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.